
LIETUVOS RESPUBLIKOS SEIMO

INFORMACINĖS VISUOMENĖS PLĖTROS KOMITETAS

POSĖDŽIO PROTOKOLAS

2013-10-09 Nr. 280-P-27
Vilnius

Posėdis įvyko 2013 m. spalio 9 d. 10.00 val.

Posėdžio pirmininkas – Mindaugas Bastys.

Posėdžio sekretorė – Lina Giriūnienė.

Dalyvavo:

Komiteto nariai: S. Jovaiša, I. Šiaulienė, D. Teišerskytė, P. Žeimys.
DARBOTVARKĖ:

1. Valstybinio audito ataskaitos „Bendrojo pagalbos centro veiklos organizavimas“ rekomendacijų įgyvendinimo plano aptarimas.
1. SVARSTYTA: Valstybinio audito ataskaitos „Bendrojo pagalbos centro veiklos organizavimas“ rekomendacijų įgyvendinimo plano aptarimas.
Kalbėjo: M. Bastys, A. Keraminas, S. Gorovniova, I. Česnakevičiūtė, T. Žilinskas, I. Šiaulienė, D. Teišerskytė, S. Jovaiša, N. Mikelionis, V. Kurkulis, V. Syrusas, T. Rodz, A. Anužis, A. Kedavičius, Ž. Kindurytė.
NUSPRĘSTA: 
1. siūlyti Vidaus reikalų ministerijai, kuriai pavesta atlikti Vyriausybės patvirtintos Bendrojo pagalbos telefono 112 paslaugų infrastruktūros plėtros programos stebėseną ir koordinuoti jos įgyvendinimą, ir Priešgaisrinės apsaugos ir gelbėjimo departamentui prie VRM, kuriam pavesta pagal kompetenciją organizuoti ir koordinuoti Bendrojo pagalbos telefono numerio 112 įdiegimą:
a. užtikrinti, kad Bendrojo pagalbos telefono 112 paslaugų infrastruktūros plėtros programa ir Bendrojo pagalbos centro įstatymas būtų tinkamai įgyvendinti;

b. užtikrinti, kad Valstybino audito ataskaitoje „Bendrojo pagalbos centro veiklos organizavimas“, baigtoje 2012 m. vasario 8 d., nurodytas rekomendacijų įgyvendinimo planas būtų vykdomas;
c. prieš skiriant papildomą finansavimą Bendrojo pagalbos telefono numerio 112 paslaugų infrastruktūros kūrimui ir plėtrai, išnagrinėti ekspertinio Bendrojo pagalbos centro informacinės sistemos audito atlikimo poreikį.
2. prašyti Vidaus reikalų ministerijos supažindinti komitetą su šiuo metu atliekamo tarnybinio patikrinimo ir vidaus audito Bendrajame pagalbos centre išvadomis.
Pritarta bendru sutarimu.

